Leżi w strzodkòwim dzélu kraju kòl Tibra ë Strzódzemnégò Mòrzégò. To je administracjowi ë politiczny òstrzódk (sedzba prezydenta, minysterstwów ë ùrzãdów); stolëca ë przédny gard adminystracjowò-historicznégò Lacjum. Administracjowô niwizna mô 1287 km ë 2 898 104 sztëk lëdzy. Miasto je czwiôrtim co do wiôlgòscë gardã w Eùropejsczi Ùnie. Rzim je wôżnym placã w kòmùnikacje fligrama (2 fligierplace: Fiumicino oraz Ciampino), mô też metro (2 stegne, trzecô je jesz w bùdacje). To je swiatowi òstrzódk dlô letników z baro bòkatnyma zaòstałoscama ze starożëtnoscë ë strzédnych wieków (kòscołë, bazyliczi, Kòloseùm, akweduktë, fòntanë ë wiele jinszich bùdinków). Mòżno tam nalezc wiele czekawich mùzéów ë też nowòmódné bùdinczi w òkòlim Nowiki w greńcach Rzimù, na prawim brzégù Tibru, leżi miasto-państwò Watikan, jaczé je enklawą na państwòwim terenie Italje.